**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 06/06/2023**

**Αριθμ. Πρωτ.: 10966**

**ΑΠΟΣΠΑΣΜΑ**

**Από το πρακτικό της αριθμ. 14ης /2023 Τακτικής Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 115**

΄**Εγκριση της υπ΄ αριθμό 41/2023 προμελέτης του έργου *«*Δημιουργία Εθνικού Δικτύου Μονοπατιών και διαδρομών πεζοπορίας στο Δήμο Λεβαδέων» προϋπολογισμού 992.000,00€ (συμπεριλαμβανομένου του ΦΠΑ).**

Στη Λιβαδειά σήμερα 30η Μαϊου 2023 ημέρα Τρίτη , ώρα 13,00 και στο Δημοτικό Κατάστημα Λεβαδέων – Σοφοκλέους 15 , συνεδρίασε η Οικονομική Επιτροπή Δήμου Λεβαδέων μετά την από 10151/25-05-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντες 6 (έξι) , ήτοι

**ΠΑΡΟΝΤΕΣ ΑΠΟΝΤΕΣ**

1.Ταγκαλεγκας Ιωάννης 1. Πούλος Ευάγγελος

2. Μητάς Αλέξανδρος 2. Μπράλιος Νικόλαος

3. Καλογρηάς Αθανάσιος 3.Καραμάνης Δημήτριος

4.Σαγιάννης Μιχαήλ Αν και είχαν νόμιμα προσκληθεί

5.Μερτζάνης Κωσταντίνος

6.Καπλάνης Κωνσταντίνος

Ο Πρόεδρος της Οικονομικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών το με αριθ. πρωτ. 10124/25-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*Ο Δήμος Λεβαδέων προγραμματίζει την υλοποίηση του έργου με τίτλο «Δημιουργία Εθνικού Δικτύου Μονοπατιών και διαδρομών πεζοπορίας στο Δήμο Λεβαδέων», στο πλαίσιο της Α.Π. ΥΠΕΝ/ΓρΓΓΦΠΥ/10396/253/30-01-2023 Πρόσκλησης, για την υποβολή προτάσεων στον ΟΡΓΑΝΙΣΜΟ ΦΥΣΙΚΟΥ ΠΕΡΙΒΑΛΛΟΝΤΟΣ ΚΑΙ ΚΛΙΜΑΤΙΚΗΣ ΑΛΛΑΓΗΣ, Πυλώνας Ανάκαμψης: «1 - Πράσινη Μετάβαση», Άξονας: «1.4 - Αειφόρος χρήση των πόρων, ανθεκτικότητα στην κλιματική αλλαγή και διατήρηση της βιοποικιλότητας» Δράση: «16851 - Η προστασία της βιοποικιλότητας ως κινητήριος μοχλός βιώσιμης ανάπτυξης», Τίτλος Έργου: «Δημιουργία εθνικού δικτύου μονοπατιών και διαδρομών πεζοπορίας», Κωδικός Έργου: MIS (ΟΠΣ) 5190260, Ελλάδα 2.0 ΕΘΝΙΚΟ ΣΧΕΔΙΟ ΑΝΑΚΑΜΨΗΣ ΚΑΙ ΑΝΘΕΚΤΙΚΟΤΗΤΑΣ.*

*Σύμφωνα με την Πρόσκληση δυνητικοί δικαιούχοι είναι οι ΟΤΑ Α’ και Β’ βαθμού της Χώρας, η Ιερά Κοινότητα Αγίου Όρους και τα νομικά πρόσωπα της παρ. 4 του άρθρου 1 του ν. 590/1977.*

*Λαμβάνοντας υπόψη:*

* *Το αρ 13 της Αριθ. 151344/165 ΦΕΚ Β 206/30.01.2017 περί Καθορισμού τεχνικών προδιαγραφών χάραξης, σήμανσης, διάνοιξης και συντήρησης των ορειβατικών - πεζοπορικών μονοπατιών, ορισμού δικαιούχων κατασκευής και συντήρησης ορειβατικών-πεζοπορικών μονοπατιών*
* *Την Α.Π. ΥΠΕΝ/ΓΡΓΓΦΠΥ/10396/253/30-01-2023 Πρόσκληση, για την υποβολή προτάσεων στον ΟΡΓΑΝΙΣΜΟ ΦΥΣΙΚΟΥ ΠΕΡΙΒΑΛΛΟΝΤΟΣ ΚΑΙ ΚΛΙΜΑΤΙΚΗΣ ΑΛΛΑΓΗΣ, Πυλώνας Ανάκαμψης: «1 - Πράσινη Μετάβαση», Άξονας: «1.4 - Αειφόρος χρήση των πόρων, ανθεκτικότητα στην κλιματική αλλαγή και διατήρηση της βιοποικιλότητας» Δράση: «16851 - Η προστασία της βιοποικιλότητας ως κινητήριος μοχλός βιώσιμης ανάπτυξης», Τίτλος Έργου: «Δημιουργία εθνικού δικτύου μονοπατιών και διαδρομών πεζοπορίας», Κωδικός Έργου: MIS (ΟΠΣ) 5190260, Ελλάδα 2.0 ΕΘΝΙΚΟ ΣΧΕΔΙΟ ΑΝΑΚΑΜΨΗΣ ΚΑΙ ΑΝΘΕΚΤΙΚΟΤΗΤΑΣ, σύμφωνα με την οποία δυνητικοί Δικαιούχοι της Πρόσκλησης είναι: οι ΟΤΑ Α’ και Β’ βαθμού της Χώρας, η Ιερά Κοινότητα Αγίου Όρους και τα νομικά πρόσωπα της παρ. 4 του άρθρου 1 του ν. 590/1977, για την υποβολή προτάσεων, στο πλαίσιο του Άξονα Προτεραιότητας 1.4 «Αειφόρος χρήση των πόρων, ανθεκτικότητα στην κλιματική αλλαγή και διατήρηση της βιοποικιλότητας», του παραρτήματος της από 13 Ιουλίου 2021 εκτελεστικής απόφασης του Συμβουλίου της Ευρωπαϊκής Ένωσης για την έγκριση της αξιολόγησης του σχεδίου ανάκαμψης και ανθεκτικότητας για την Ελλάδα, προκειμένου να ενταχθούν στο Ταμείο Ανάκαμψης και Ανθεκτικότητας και να χρηματοδοτηθούν από την Ευρωπαϊκή Ένωση – NextGenerationEU.*

*Η Διεύθυνση Τεχνικών Υπηρεσιών στο πλαίσιο της Α.Π. ΥΠΕΝ/ΓρΓΓΦΠΥ/10396/253/30-01-2023 Πρόσκλησης, για την υποβολή προτάσεων στον ΟΡΓΑΝΙΣΜΟ ΦΥΣΙΚΟΥ ΠΕΡΙΒΑΛΛΟΝΤΟΣ ΚΑΙ ΚΛΙΜΑΤΙΚΗΣ ΑΛΛΑΓΗΣ, Πυλώνας Ανάκαμψης συνέταξε την υπ΄ αριθμό 41/2023 προμελέτη με τίτλο:* ***«Δημιουργία Εθνικού Δικτύου Μονοπατιών και διαδρομών πεζοπορίας στο Δήμο Λεβαδέων»*** *προϋπολογισμού 922.000,00€ με ΦΠΑ.*

*Αντικείμενο της εν λόγω μελέτης είναι η  ανάπλαση  υφιστάμενων μονοπατιών του Δήμου Λεβαδέων, σε συμμόρφωσή τους με τις ισχύουσες προδιαγραφές, η αντιμετώπιση της κακής υφιστάμενης κατάστασης και των υπαρχουσών φθορών, ο εμπλουτισμός και η ανάδειξη του υπάρχοντος πρασίνου, η τοποθέτηση κατάλληλων πινακίδων (σήμανσης, πληροφόρησης, κατεύθυνσης), η κατασκευή σκαλοπατιών και η τοποθέτηση νέων καθιστικών με ή χωρίς στέγαστρο, με στόχο την δημιουργία ασφαλών, φιλικών και λειτουργικών μονοπατιών, έτσι ώστε αυτοί να αποτελέσουν πόλο έλξης και χρήσης για τους επισκέπτες και τους κατοίκους του Δήμου.*

*Το προτεινόμενο δίκτυο μονοπατιών είναι:*

1. ***ΛΙΒΑΔΕΙΑ – ΠΗΓΕΣ ΚΡΥΑΣ – ΚΑΤΑΛΑΝΙΚΟ ΚΑΣΤΡΟ – ΦΑΡΑΓΓΙ ΞΗΡΙΑ – ΤΡΙΧΙΝΟ ΓΕΦΥΡΙ – ΑΡΧΑΙΟ ΛΑΤΟΜΕΙΟ – ΚΑΡΚΑΡΟΣ – ΑΓΙΑ ΙΕΡΟΥΣΑΛΗΜ – ΑΝΟΙΧΤΟ ΘΕΑΤΡΟ ΚΡΥΑΣ – ΠΗΓΕΣ ΚΡΥΑΣ (ΒΑΘΜΟΣ ΔΥΣΚΟΛΙΑΣ - ΜΕΤΡΙΟΣ)***

*Η πεζοπορική διαδρομή βρίσκεται Νότια της πόλης της Λιβαδειάς στους πρόποδες του Ελικώνα. Ο Ελικώνας είναι οροσειρά της Βοιωτίας με υψόμετρο 1.748 μέτρων και 16 κορυφές άνω των 1.000 μέτρων.*

*Η διαδρομή ξεκινάει από το κτίριο της Νεροτριβής όπου υπάρχει βρύση με πόσιμο νερό. Όταν υπάρχει νερό στο φαράγγι η διαδρομή διαμορφώνεται και ξεκινάει από το δρόμο δεξιά του πύργου του Κάστρου όπου εκεί υπάρχει έντονη ανηφόρα.*

*Εισερχόμαστε στο Καταλανικό Κάστρο με υπέροχη θέα στην πόλη αλλά και στο φαράγγι του Ξηριά. Αξιοσημείωτες είναι οι δύο εκκλησίες της Αγίας Σοφίας και από κάτω η Αγία Βαρβάρα. Στην έξοδο περνάμε ένα γήπεδο τένις και έχουμε 2 επιλογές ή πάμε αριστερά από το φαράγγι με δύσκολα σημεία και λίγο επικίνδυνα ή ανηφορίζουμε και πάμε από την άσφαλτο.*

*Αν η διαδρομή γίνει από το φαράγγι του Ξηριά θα περάσουμε πάνω από το Τρίχινο Γεφύρι. Περνάμε τον Όσιο Σεραφείμ και συνεχίζουμε αριστερά για να περάσουμε πάνω από τα βράχια της Αγίας Ιερουσαλήμ. Πάμε στο παλιό λατομείο, έχει ένα μικρό δύσκολο κατέβασμα. Κατευθυνόμαστε προς τον Κάρκαρο. Περνάμε από το ξύλινο γεφυράκι και πάμε παράλληλα με το φαράγγι προς το μπαλκόνι την Λιβαδειάς. Περνούμε το μονοπάτι πάνω από το θέατρο και βρισκόμαστε στον Άγιο Μηνά. Εκεί συναντάμε και ανηφορίζουμε 159 σκαλιά και είμαστε στην Αγία Ιερουσαλήμ ή Ζωοδόχου Πηγής.*

*Τέλος κατεβαίνουμε 587 σκαλιά και είμαστε στο θέατρο. Περνάμε απέναντι να δούμε τα σκαλίσματα στο βράχο τα οποία αποτελούν προθήκες αγαλμάτων. Βλέπουμε την σπηλιά που μπορεί να ήταν το μαντείο του Τροφωνίου και είμαστε στην υπέροχη περιοχή της Κρύας.*

*Ένα μέρος της διαδρομής αποτελεί κομμάτι του ορεινού αγώνα δρόμου «Λέβαδος» και χρησιμοποιείται από αθλητές που προπονούνται για να τρέξουν σε αγώνες αντοχής*

*Το μονοπάτι βρίσκεται στην περιοχή Γαρδαβίτσα, Προφήτης Ηλίας (Λεβαδέων, Λαφυστίου, Αγίου Γεωργίου) που έχει χαρακτηριστεί Καταφύγιο Άγριας Ζωής βάσει του νόμου 714/Β/1977.*

*• Κατηγορίες Τουρισμού (Γαστρονομία, Θρησκευτικός, Εκπαιδευτικός, Αθλητικός, Πολιτιστικός, Συνεδριακός, και τουρισμός Υπαίθρου)*

*• Είδη μονοπατιού (Αναψυχής, Εκπαιδευτικό, Διαβίωσης)*

1. ***ΛΙΒΑΔΕΙΑ ΜΙΚΡΗ ΚΥΚΛΙΚΗ ΔΙΑΔΡΟΜΗ (ΒΑΘΜΟΣ ΔΥΣΚΟΛΙΑΣ - ΕΥΚΟΛΗ ΔΙΑΔΡΟΜΗ)***

*Η διαδρομή ξεκινάει από το κτίριο της Νεροτριβής περνά από το Νερόμυλο, στις όχθες του ποταμού ΄Ερκυνα, στις Πηγές Κρύας, στο αναψυκτήριο Ξενία, ανηφορίζει στο φαράγγι του Ξηριά προς το Ανοιχτό Θέατρο Κρύας μέσα από πλακόστρωτο δρόμο, ανεβαίνει τα 600 περίπου σκαλοπάτια για τον Άγιο Μηνά. Ως αυτό το σημείο η διαδρομή αυτή είναι ίδια με την διαδρομή Νο 1. Από αυτό το σημείο κι έπειτα ακολουθεί το μονοπάτι για το Δημοτικό Στάδιο Λιβαδειάς «Λάμπρος Κατσώνης», ανηφορίζει προς την δασωμένη τοποθεσία Μπαλωμένη Αυλή με θέα προς την πόλη και την περιοχή Κρύας, περνάει από το εκκλησάκι του Άγιου Αντώνιου, και καταλήγει στη Νεροτριβή. Το μεγαλύτερο μέρος της διαδρομής αποτελεί κομμάτι του ορεινού αγώνα δρόμου «Λέβαδος» και χρησιμοποιείται από αθλητές που προπονούνται για να τρέξουν σε αγώνες αντοχής. Η διαδρομή είναι κατάλληλη και για παιδιά και προσφέρει μια καλή πρώτη γνωριμία στην περιοχή.*

*• Κατηγορίες Τουρισμού (Γαστρονομία, Θρησκευτικός, Εκπαιδευτικός, Αθλητικός, Πολιτιστικός, Συνεδριακός, Υπαίθρου)*

*• Είδη μονοπατιού (Αναψυχής, Εκπαιδευτικό, Διαβίωσης)*

1. ***ΛΑΠΑΘΙΑΣ – ΚΑΝΑΛΙΑ – ΙΕΡΟΥΣΑΛΗΜ (ΒΑΘΜΟΣ ΔΥΣΚΟΛΙΑΣ - ΔΥΣΚΟΛΗ ΔΙΑΔΡΟΜΗ)***

*Η πεζοπορική διαδρομή βρίσκεται στην ανατολική πλευρά του όρους Παρνασσός. Η διαδρομή μας ξεκινά από το χώρο αναψυχής και κατασκήνωσης Λαπαθιά, δίπλα από το κατασκηνωτικό Κέντρο Ι.Μ.Θηβών Λεβαδείας Το μονοπάτι ανεβαίνει στα 900μ, σε ένα πανέμορφο περιβάλλον με έλατα, όπου βρίσκεται η ιστορική Μονή της Ιερουσαλήμ ή της Αγιαρσαλής (Γερσαλής).*

*Η διαδρομή συνεχίζεται μέσα από πυκνό ελατόδασος σε ένα κομμάτι του διεθνούς μονοπατιού Ε22 μέχρι τη διασταύρωση που αριστερά πάει για την τοποθεσία Κανάλια, ενώ δεξιά ανηφορίζει προς την τοποθεσία Ακρινό Νερό. Εκεί υπάρχει πηγή πόσιμου νερού που εξυπηρετεί κυρίως τους βοσκούς και τα κοπάδια της περιοχής. Σε περίπου ένα χιλιόμετρο βρίσκεται ένα σημείο από το οποίο μπορεί κανείς να θαυμάσει τη θέα της περιοχής και ειδικά του κάμπου. Η επιστροφή γίνεται από το μονοπάτι οκτώ (Νο 8) στο ανατολικό σημείο του μοναστηριού και μπορεί να συνεχίσει μέχρι τη Δαύλεια για φαγητό, αναψυκτικό και καφέ κάτω από τα πλατάνια της πλατείας .*

*Η περιοχή χωρικής αρμοδιότητας του μονοπατιού είναι εντός των ορίων της προστατευόμενης περιοχής ενταγμένης στο Ευρωπαϊκό Δίκτυο Natura 2000, Ζώνη ειδικής προστασίας της ορνιθοπανίδας όρους Παρνασσού, συνθήκη προστασίας SPA (περιοχή ειδικής προστασίας) κωδικός GR 2410002. Τα είδη προστατευόμενων πτηνών είναι: Aquilachrysaetos, Falcobiarmicus, Falcoperegrines, Gypaetusbarbatus, Sylviarueppelli.*

*• Κατηγορίες Τουρισμού ( Θρησκευτικός, Αθλητικός, Πολιτιστικός, Υπαίθρου)*

*• Είδη μονοπατιού (Αναψυχής, Εκπαιδευτικό)*

*Η εν λόγω προμελέτη σύμφωνα με το άρθρο 50 του 4412/2016 (ΦΕΚ 147 Α΄/08.08.2016) «Δημόσιες συμβάσεις έργων με αξιολόγηση μελέτης» περιλαμβάνει Εισηγητική Έκθεση, του έργου, τον Φάκελο Ωριμότητας, τον Κανονισμό Μελετών Έργου με τον Πίνακα Συμμόρφωσης, το τεύχος υπολογισμού και τεκμηρίωσης για τον καθορισμό του προϋπολογισμού, Τεχνική Περιγραφή και Τεχνική Συγγραφή Υποχρεώσεων, Ειδική Συγγραφή Υποχρεώσεων, Τιμολόγιο δημοπράτησης, λεπτομέρειες πινακίδων κατεύθυνσης, σήμανσης πορείας και πληροφόρησης, κατόψεις – όψεις καθιστικών, παγκάκια και κιγκλιδώματα.*

*Προκειμένου ο Δήμος Λεβαδέων να έχει τη δυνατότητα υποβολής αίτησης χρηματοδότησης στο πλαίσιο της Α.Π. ΥΠΕΝ/ΓρΓΓΦΠΥ/10396/253/30-01-2023 Πρόσκλησης, έργου με τίτλο* ***«Δημιουργία Εθνικού Δικτύου Μονοπατιών και διαδρομών πεζοπορίας στο Δήμο Λεβαδέων»*** *προϋπολογισμού 992.000,00€* ***(****συμπεριλαμβανομένου του**ΦΠΑ)****.***

*Προτείνεται στα μέλη της Οικονομικής Επιτροπής όπως αποφασίσουν για*

*Την έγκριση της υπ΄ αριθμό 41/2023 προμελέτης του έργου* ***«Δημιουργία Εθνικού Δικτύου Μονοπατιών και διαδρομών πεζοπορίας στο Δήμο Λεβαδέων»*** *προϋπολογισμού 992.000,00€*  ***(****συμπεριλαμβανομένου του**ΦΠΑ)****.***

**Η Οικονομική Επιτροπή λαμβάνοντας υπόψη:**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

-Το υπ΄ αρ. πρωτ. 10124/25-05-2023 έγγραφο της Δ/νσης Τεχνικών Υπηρεσιών του Δήμου Λεβαδέων

- Το άρθρο 13 της Αριθ. 151344/165 ΦΕΚ Β 206/30.01.2017

- Την Α.Π. ΥΠΕΝ/ΓΡΓΓΦΠΥ/10396/253/30-01-2023 Πρόσκληση, για την υποβολή προτάσεων στον ΟΡΓΑΝΙΣΜΟ ΦΥΣΙΚΟΥ ΠΕΡΙΒΑΛΛΟΝΤΟΣ ΚΑΙ ΚΛΙΜΑΤΙΚΗΣ ΑΛΛΑΓΗΣ

-Την υπ΄ αριθμό 41/2023 προμελέτη του έργου *«*Δημιουργία Εθνικού Δικτύου Μονοπατιών και διαδρομών πεζοπορίας στο Δήμο Λεβαδέων» προϋπολογισμού 992.000,00€ (συμπεριλαμβανομένου του ΦΠΑ) η οποία συντάχθηκε και θεωρήθηκε από την Τεχνική Υπηρεσία του Δήμου.

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την υπ΄ αριθμό 41/2023 προμελέτη του έργου «Δημιουργία Εθνικού Δικτύου Μονοπατιών και διαδρομών πεζοπορίας στο Δήμο Λεβαδέων» προϋπολογισμού 992.000,00€ συμπεριλαμβανομένου του ΦΠΑ) η οποία συντάχθηκε και θεωρήθηκε από την Τεχνική Υπηρεσία του Δήμου.

**Η απόφαση πήρε αριθμό 115/2023.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 06-06-2023

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Μητάς Αλέξανδρος

2. Καλογρηάς Αλέξανδρος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος